А пакуль усё застаецца па-ранейшаму. За 20 гадоў існавання Праваабарончы цэнтр “Вясна” дзейнічаў у зарэгістраваным статусе (уключна з мінскай гарадской арганізацыяй “Вясна-96”) з 1997 па 2003 год — усяго 6 гадоў! Гэта яскрава адлюстроўвае гісторыю нашых узаемаадносінаў з уладамі, яны ніколі не былі лёгкімі, з самага пачатку нашай дзейнасці. Я ўжо не кажу пра перыяд прамых рэпрэсій у дачыненні да сяброў арганізацыі ў 2010–2011 гадах, які прывёў да ўвязнення старшыні арганізацыі Алеся Бяляцкага на чатыры з паловай гады, пазбаўлення арганізацыі офісу, цкавання сяброў арганізацыі з боку КГБ. Мы памятаем гэты час і, напэўна, ужо ніколі не забудзем.